Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: – a földmûvelésügyi és vidékfejlesztési miniszter 28/2008. (III. 18.) FVM rendelete a zöldség-gyümölcs termelõi
Paragraph Index: 1451

d) A tényleges érintettség megállapítása után kerülhet sor az önkormányzati rendeletek harmonizációjára. Amennyiben a már felülvizsgált rendeleteket érintõ magasabb szintû jogszabályok módosulnak, a hazai vonatkozó módosított jogszabályokkal harmonizálni kell a rendeletet. A törvények, kormány- és miniszteri rendeletek átvilágítása során meghatározásra kerültek az érintett hazai jogszabályok és hazai jogalapjuk, valamint az, hogy az irányelv mely rendelkezéseivel ellentétes a szabályozás, a jogszabály mely rendelkezései tartalmaznak az irányelvvel ellentétes korlátozásokat és a korlátozások szükségesek-e (annak indoklása), továbbá a jelentéstételi kötelezettség és az illetékes hatóság. Azokat a rendeleteket javasoljuk korábbi idõpontra tervezni, amelyek tárgykörében az illetékes minisztérium azt állapította meg, hogy az ágazati jogszabályi környezet megfelel az irányelv követelményeinek, mivel ezek körében a harmonizáció miatt nem várható jogszabályváltozás. Ahol a minisztérium az ágazati joganyagban az irányelvvel ütközést állapított meg, ott várható a magasabb szintû jogszabályok módosítása, ezért az ilyen tárgykörbe tartozó helyi rendeletek harmonizációját késõbbi idõpontra kell tervezni. A szolgáltatókat jelentõsebben érintõ rendeletek felülvizsgálatát indokolt korábbi idõpontban tervezni (pl. közterület-használati rendeletek, vásár-, piacrendeletek). Javasoljuk ütemterv készítését a feladat elvégzéséhez, és az ütemterv alapján célszerû a képviselõ-testület munkatervében is megjeleníteni a felülvizsgálat ütemezését. Külön ki kell térni azokra a tárgykörökre, amelyek esetében kétfordulós testületi tárgyalásra van szükség.

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes